Потым у адной з хат агледзелi соннага, падвыпiўшага дзядка, якi зашыўся-захаваўся ў запечку i выдаваў сябе глухiм. А калi мы сiлком пачалi яго выцягваць, дык ён падняў гвалт, што ў яго ў хляве два адкормленых кабаны i што ён iх не пакiне. Прыйшлося шукаць для тых дзедавых таўстуноў калгасны грузавiк, самiм грузiць iх у кузаў, а дзядка — у кабiну i адпраўляць следам за аўтобусамi.